Hvis ikke playmaker Joachim Boldsen kan spille kamp mod Tyskland i den kommende weekend, skal han ikke forvente at blive en del af Ulrik Wilbeks EM-trup. Det fortæller TV2 Sporten.

AaB?s Joachim Boldsen skal over en hel kamp vise, at han er klar til EM, når de danske håndboldherrer i næste weekend møder Tyskland i to landskampe. Den danske landstræner Ulrik Wilbek fastslår, at han ellers kan blive tvunget til at se bort fra den skadesplagede publikumsyndling. - Altså, nu træner han jo igennem i den her uge. Og så skal han spille en kamp mod Tyskland. Det skal han for, at vi kan tro på, at han kommer med. Men det tror jeg også på, at han kan, siger Ulrik Wilbek til TV2 Sporten. Joachim Boldsen har siddet på bænken i store dele af Aab?s kampe i december på grund af en skade i læggen, og har blot fået 10 minutters spilletid i de tre kampe i den netop overståede LK Cup.